Diari Oficial de la Generalitat Valenciana


Sumari del DOGV 9038, del 10-03-2021 (2021/2465)

RESOLUCIÓ de 3 de març de 2021, del sotssecretari de la Conselleria d'Economia Sostenible, Sectors Productius, Comerç i Treball, per la qual es procedeix a la reobertura de dues línies de subvenció existents en l'exercici 2020 en els annexos de transferències del Programa pressupostari 761.10, Ordenació i promoció comercial i artesana, del pressupost 2021 per a satisfer les obligacions degudament adquirides en l'exercici anterior (Exp. 11.003/21-020).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2465


Data del document
:   03-03-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 3 de març de 2021, del sotssecretari de la Conselleria d'Economia Sostenible, Sectors Productius, Comerç i Treball, per la qual es procedeix a la reobertura de dues línies de subvenció existents en l'exercici 2020 en els annexos de transferències del Programa pressupostari 761.10, Ordenació i promoció comercial i artesana, del pressupost 2021 per a satisfer les obligacions degudament adquirides en l'exercici anterior (Exp. 11.003/21-020). [2021/2465]  
En l'exercici 2020, la Direcció General de Comerç, Consum i Artesania va haver de tramitar la concessió directa d'ajudes urgents en materia de comerç i artesania com a conseqüència de la Covid-19, una volta aprovat pel Consell el Decret 66/2020, de 5 de juny, pel qual s'aprovaven les bases reguladores per a la referida concessió directa (DOGV 8829, 8 de juny).  
La gestió de les ajudes implicava l'habilitació de dues noves línies de subvenció genèriques i de concessió directa en els annexos de transferències corrents i de capital del Programa 761.10, Ordenació i promoció comercial i artesana, del pressupost 2020: la línia S0536 «Pimes comercials i artesanes. Despeses corrents per crisi sanitària» i la línia S0537 «Pimes comercials i artesanes. Inversions en equipament comercial i artesà», respectivament.  
L'existència en el present exercici 2021 d'obligacions econòmiques degudament adquirides en l'exercici anterior, per un import global de 12.110 euros, a càrrec d'aquestes línies de subvenció, en haver sigut estimats certs recursos administratius que s'havien interposat contra les resolucions d'aquestes convocatòries, així com la no existència d'aquestes línies en els annexos de transferències del Programa 761.10, Ordenació i promoció comercial i artesana, del pressupost actualment vigent, obliguen a plantejar-se la reobertura de dites línies en el pressupost 2021 per poder satisfer les referides obligacions, d'acord amb allò previst per l'article 39.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 27.2 del Decret 77/2019, de 7 de juny, del Consell, pel qual es regula el procediment de gestió del pressupost de la Generalitat Valenciana.  
  
Com a font finançadora dels referits crèdits, la Direcció General de Comerç, Artesania i Consum proposa sengles ajusts en els annexos de transferències corrents, per import de 410 euros, i de capital, per import d'11.700 euros, del programa 761.10 Ordenació i promoció comercial i artesana, a partir de la minoració de crèdits en situació de disponibilitat d'altres tantes línies de subvenció genèriques contingudes en els actuals annexos, atesa la no afectació dels referits crèdits a la convocatòria anticipada d'ajudes en matèria de comerç, consum i artesania per a l'exercici 2021 regulada per Resolució d'11 de desembre de 2020, de la directora general de Comerç, Artesania i Consum (DOGV 8977, 17 de desembre).  
  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.003/21, de reobertura de línies de subvenció en els annexos de transferències del Programa 761.10, Ordenació i promoció comercial i artesana, per a satisfer obligacions pendents degudament adquirides de l'exercici anterior.  
Vist l'informe favorable emés per la Intervenció Delegada en la Conselleria d'Economia Sostenible, Sectors Productius, Comerç i Treball en data 3 de març de 2021 en relació al present expedient de modificació de crèdits.  
D'acord amb els fets anteriorment exposats i en virtut del que disposen els articles 39.5, 44 i 49 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, l'article 27.2 del Decret 77/2019, de 7 de juny, del Consell, pel qual es regula el procediment de gestió del pressupost de la Generalitat Valenciana, i els articles 21 i 25.1.b) de la Llei 4/2020, de 30 de desembre, de Pressupostos de la Generalitat per a l'exercici 2021, resolc:  
Autoritzar l'aprovació d'una modificació pressupostària consistent en un ajust en els annexos de transferències del Programa pressupostari 761.10, Ordenació i promoció comercial i artesana, per un import global de 12.110 euros, orientat a la reobertura en el pressupost de l'exercici 2021 de dues línies de subvenció existents en el pressupost 2020 amb la finalitat de satisfer obligacions pendents degudament adquirides en l'exercici anterior i que implica:  
  
Primer  
Una minoració de crèdits en les línies de subvenció dels annexos de transferències corrents i de capital del Programa 761.10 pel següent import:  
  
Capítol Línia (codi i denominació) Import minoració (euros)  
IV S5799 «Accions de millora de la qualitat en el comerç, emprenedoria i continuïtat empresarial» - 410,00  
VII S7537 «Avalem Comerç» - 11.700,00  
   
Total minoracions - 12.110,00  
  
  
Segon  
La reobertura en l'exercici 2021 de les línies de subvenció de l'exercici 2020 assenyalades a continuació en els annexos de transferències corrents i de capital del programa 761.10, amb les dotacions que s'hi assenyalen:  
  
(en milers d'euros)  
Codi línia: S0536 Denominació línia: pimes comercials i artesanes. Despeses corrents per crisi sanitària Cap: 4  
Import: 0,41 Beneficiaris previstos: pimes comercials i artesanes  
Mode de concessió: concessió directa art. 168. 1. c)  
Publicar dades: sí Descripció i finalitat: suport a les pimes comercials i artesanes davant la crisi sanitària de la Covid-19, per a garantir la seguretat del personal i la continuïtat de les empreses, mitjançant l'adopció de mesures de protecció, prevenció i higiene, la posada en marxa de serveis logístics de proximitat, el desenvolupament del comerç electrònic i l'impuls de la digitalització del comerç.  
Aportació Generalitat no condicionada: 0,41  
Aportació externa: origen Import aportació condicionada G: 0,00  
Total finançament afectat: 0,00  
  
  
  
(en milers d'euros)  
Codi línia:S0537 Denominació línia: pimes comercials i artesanes. Inversions en equipament comercial i artesà Cap: 7  
Import: 11,70 Beneficiaris previstos: pimes comercials i artesanes  
Mode de concessió: concessió directa art. 168. 1. c)  
Publicar dades: sí Descripció i finalitat: contribuir a millorar la competitivitat de les pimes comercials i artesanes i a adaptar les infraestructures, equipaments i instal·lacions en establiments i mercats de venda no sedentària per tal d'aconseguir la prevenció i protecció de comerciants i clients i l'impuls del comerç electrònic, davant la crisi sanitària de la COVID-19.  
Aportació Generalitat no condicionada: 11,70  
Aportació externa: origen Import aportació condicionada G.: 0,00  
Total finançament afectat: 0,00  
  
  
València, 3 de març de 2021.- El sotssecretari de la Conselleria d'Economia Sostenible, Sectors Productius, Comerç i Treball, p. d. (R 21.03.2018; DOGV 8262): Natxo Costa Pina.